b'\n_START_ARTICLE_\nFotoautotrofi\n_START_PARAGRAPH_\nFotoautotrofe eller fototrofe (gresk: photo = \xe2\x80\x9dlys\xe2\x80\x9d + auto = \xc2\xabselv\xc2\xbb + troph = \xc2\xabn\xc3\xa6ring\xc2\xbb, med andre ord \xc2\xablys-selvern\xc3\xa6rende\xc2\xbb) er organismer (typisk planter, alger og enkelte bakterier) som tar i bruk fotosyntese. Ved fotosyntesen omdanner energi fra sollys stoff fra en karbonkilde (CO\xe2\x82\x82) og vann (som er kilde til hydrogen) til organiske stoffer, som cellulose, med oksygen som biprodukt._NEWLINE_De fototrofe organismene danner derfor et naturlig grunnlag for n\xc3\xa6ringskjedene, ved at de er produsenter. Organismer som ikke er avhengige av produsentene er derfor andre fototrofe, eller kjemotrofe-organismer. Blant bakterier som er fototrofe har man f.eks. cyanobakterier. Med fotosyntesen opprettholder de ogs\xc3\xa5 karbonkretsl\xc3\xb8pet._NEWLINE_Noen fotosyntetiserende bakterier lever i sj\xc3\xb8er og dammer, hvor de benytter seg av hydrogen fra hydrogensulfid i stedet for vann til den kjemiske prosessen. Her er Chlorobium og gr\xc3\xb8nnsvovelbakterier. Cyanobakterier lever i b\xc3\xa5de ferskvann, sj\xc3\xb8, jord og som symbiosepartnere med lav, med en plantelignende fotosyntese._NEWLINE_En fotolitotrofisk autotrof er en autotrof (selvern\xc3\xa6rende) organisme, bruker lysenergi og en uorganisk elektronkilde i fotosyntesen (f.eks. H\xe2\x82\x82O, H\xe2\x82\x82, H\xe2\x82\x82S), og CO\xe2\x82\x82 som sin karbonkilde.'